smcproject/ml-wiki-sentences huggingface dataset:
പിന്നീടുള്ള ദിവസങ്ങളിൽ, ലിഗൂറിയയിൽ രണ്ടാമത്തെ കേസ് സ്ഥിരീകരിച്ചു, 54 കാരനായ ഒരാൾ കൊഡോഗ്നോയിൽ ജോലിക്കായി സന്ദർശിക്കുകയും ലാ സ്പെസിയയിൽ വെച്ച് രോഗം സ്ഥിരീകരിക്കുകയും ചെയ്തു.
ഫെബ്രുവരി 26 ന് ലോഡിയിൽ നിന്നുള്ള 69 കാരൻ എമിലിയ-റൊമാഗ്നയിൽ മരിച്ചു.
ബൊർഗോനോവോ വാൽ ടിഡോൺ മേയർ പിയട്രോ മസോച്ചി രോഗം സ്ഥിരീകരിച്ചതിനെ തുടർന്ന് വീട്ടിൽ ഐസൊലേഷനു വിധേയമായി.
പ്രായപൂർത്തിയാകാത്ത ആറു കുട്ടികൾക്കും രോഗം ബാധിച്ചതായി കണ്ടെത്തി.
കാസ്റ്റിഗ്ലിയോൺ ഡി അദ്ദയിൽ നിന്നുള്ള 4 വയസുകാരിയെ പാവിയയിലെ പോളിക്ലിനിക്കോ സാൻ മാറ്റിയോയിൽ പ്രവേശിപ്പിച്ചു.
15 വയസുകാരിയെ ബെർഗാമോയിലെ സീരിയേറ്റ് ആശുപത്രിയിൽ പ്രവേശിപ്പിച്ചു.
ക്രെമോണ, ലോഡി എന്നിവിടങ്ങളിൽ നിന്നുള്ള 10 വയസുള്ള രണ്ട് കുട്ടികൾക്കും രോഗം സ്ഥിരീകകരിച്ചു.
വാൾട്ടെനിയിൽ നിന്നുള്ള 17-കാരനായ ഒരു വിദ്യാർത്ഥിക്കും അദ്ദേഹത്തിന്റെ സുഹൃത്തിനും കോവിഡ് പരിശോധന പോസിറ്റിവ് ആയി.
ഫെബ്രുവരി 24 ന് കൊഡോഗ്നോയിൽ നിന്ന് മടങ്ങിയെത്തിയ ടാരന്റോയിലുള്ള നിന്നുള്ള 33കാരനെ പരിശോധനയിൽ പോസിറ്റീവ് ആണെന്ന് കണ്ടതിനെ തുടർന്ന് സാൻ ഗ്യൂസെപ്പെ മോസ്കാറ്റി ആശുപത്രിയിൽ പ്രവേശിപ്പിച്ചതായി അപുലിയയിലെ അധികൃതർ സ്ഥിരീകരിച്ചു.
ലോംബാർഡി ഗവർണറുടെ അടുത്ത ഉപദേഷ്ടാവ് ആറ്റിലിയോ ഫോണ്ടാന പരിശോധനയിൽ നെഗറ്റീവ് ആണെങ്കിലും ക്വാറന്റൈനിൽ പോകാൻ തീതിമാനിച്ചു.
രണ്ട് പുതിയ കേസുകൾ കാമ്പാനിയയിലെ ഉദ്യോഗസ്ഥർ സ്ഥിരീകരിച്ചു.
മിലാൻ സന്ദർശിച്ച കാസെർട്ടയിൽ നിന്നുള്ള 24 കാരിയായ ഒരു സ്ത്രീ പോസിറ്റീവ് ആയി.
മുമ്പ് ലോംബാർഡി സന്ദർശിച്ച ക്രെമോണയിൽ നിന്നുള്ള 25കാരിയായ ഉക്രേനിയൻ യുവതി വല്ലോ ഡെല്ലാ ലൂക്കാനിയയിലെ ഒരു ആശുപത്രിയിൽ പരിശോധിച്ചപ്പോൾ പോസിറ്റീവ് ആണെന്ന് കണ്ടു.
ഇരുവരെയും നേപ്പിൾസിലെ ഹോസ്പിറ്റൽ ഡൊമെനിക്കോ കൊട്ടുഗ്നോയിലേക്ക് മാറ്റി.
ഇസല വാൻ ഡൈസ്റ്റ് ഇംഗ്ലീഷ് വിലാസം https://ml.wikipedia.org/wiki/Isala_Van_Diest
ഇസല വാൻ ഡൈസ്റ്റ് (ജീവിതകാലം: 7 മെയ് 1842 - 9 ഫെബ്രുവരി 1916) ബെൽജിയത്തിലെ ആദ്യത്തെ വനിതാ മെഡിക്കൽ ഡോക്ടറും സർവ്വകലാശാലാ ബിരുദം നേടിയ ആദ്യ വനിതയുമായിരുന്നു.
1842 മെയ് 7 ന് ബെൽജിയത്തിലെ ലൂവെയ്‌നിലാണ് ആനി കാതറിൻ ആൽബർട്ടിൻ ഇസല വാൻ ഡയസ്റ്റ് ജനിച്ചത്.
തുറന്ന മനസ്സുള്ള ഒരു ശസ്ത്രക്രിയാ വിദഗ്ധനും പ്രസവചികിത്സകനുമായിരുന്ന പിയറി ജോസഫ് വാൻ ഡൈസ്റ്റിന്റെ മകളായിരുന്നു അവർ.
വാൻ ഡൈസ്റ്റിനും അവളുടെ സഹോദരിമാർക്കും സഹോദരനു ലഭിച്ച അതേ വിദ്യാഭ്യാസംതന്നെയാണ് ലഭിച്ചത്.
മാതാവ് അവരെ ഇംഗ്ലണ്ടിലേക്ക് ഒരു യാത്രയ്ക്ക് കൊണ്ടുപോയതോടെ, അവിടെ അവർ പുരോഗമനപരമായ അന്തരീക്ഷവുമായി സമ്പർക്കം പുലർത്താൻ ഇടയായി.
അക്കാലത്ത്  പെൺകുട്ടികൾക്ക് സെക്കണ്ടറി ഹൈസ്കൂൾ വിദ്യാഭ്യാസം ബെൽജിയത്തിൽ ലഭ്യമായിരുന്നില്ല എന്നതിനാൽ വാൻ ഡൈസ്റ്റ് സർവ്വകലാശാല വിദ്യാഭ്യാസത്തിന് തയ്യാറെടുക്കാൻ സ്വിറ്റ്സർലൻഡിലെ ബേണിലേക്ക് പോയി.
1873-ൽ ബെൽജിയത്തിലേക്ക് മടങ്ങിയ അവർ കാത്തലിക് യൂണിവേഴ്‌സിറ്റി ഓഫ് ലൂവെയ്‌നിലെ വൈദ്യശാസ്ത്ര ഫാക്കൽറ്റിയിൽ രജിസ്റ്റർ ചെയ്യാൻ ശ്രമിച്ചുവെങ്കിലും ഒരു മിഡ്‌വൈഫ് ആകാൻ നിർദ്ദേശിച്ചുകൊണ്ട് റോമൻ കാത്തലിക് മതശ്രേണി അത് നിരസിച്ചു.
സ്വിസ് സർവ്വകലാശാലകൾ യൂറോപ്പിൽ ആദ്യമായി സ്ത്രീകൾക്കായി തുറന്നുകൊടുക്കപ്പെടുകയും അവർക്ക് അവിടെ മെഡിക്കൽ നടത്തുകയും  ചെയ്യാമെന്നതിനാൽ ഈ നിർദ്ദേശം നിരസിച്ച വാൻ ഡൈസ്റ്റ് ബേണിലേക്ക് മടങ്ങിപ്പോയി.
1879 ൽ അവർ അവിടെനിന്ന് വൈദ്യശാസ്ത്ര  ബിരുദം നേടി.
1866 മുതൽ വനിതാ ഡോക്ടർമാർക്ക് പ്രാക്ടീസ് ചെയ്യാൻ സ്വാതന്ത്ര്യമുള്ള ഇംഗ്ലണ്ടിൽ ഏകദേശം രണ്ട് വർഷത്തോളം വാൻ ഡയസ്റ്റ് തൊഴിൽ പരിശീലനം നടത്തി.
ന്യൂ ഹോസ്പിറ്റൽ ഫോർ വുമണുമായി ബന്ധപ്പെട്ടിരുന്ന അവർ ആ സമയത്ത് നിരവധി ബ്രിട്ടീഷ് ഫെമിനിസ്റ്റുകളെ കണ്ടുമുട്ടി.
വീണ്ടും ബെൽജിയത്തിലേക്ക് മടങ്ങിയെങ്കിലും അവിടെ മെഡിക്കൽ യോഗ്യതകൾ അംഗീകരിക്കപ്പെടാൻ, 1880 മുതൽ സ്ത്രീകൾക്കായി തുറന്ന ബ്രസ്സൽസിലെ ഫ്രീ യൂണിവേഴ്സിറ്റിയിൽ അധിക കോഴ്സുകൾ പൂർത്തിയാക്കാൻ അവർ നിർബന്ധിതയായി.
1884-ൽ ബ്രസ്സൽസിൽ സ്വന്തം മെഡിക്കൽ പ്രാക്ടീസ് തുടങ്ങാനുള്ള അനുവാദത്തിനായി അവർ ഒരു രാജകീയ ഉത്തരവ് നേടി.
1902-ൽ, ക്രമേണ അവരുടെ കാഴ്ചശക്തി നഷ്‌ടപ്പെട്ടതോടെ തന്റെ പ്രൊഫഷണൽ പ്രവർത്തനങ്ങൾ അവസാനിപ്പിച്ച വാൻ ഡൈസ്റ്റ് നോക്കെയിലേക്ക് താമസം മാറുകയും അവസാന വർഷങ്ങൾ അവിടെ ചെലവഴിക്കുകയും ചെയ്തു.
1916 ഫെബ്രുവരി 9-ന് ബെൽജിയത്തിലെ നോക്കെയിൽ വച്ച് അവർ അന്തരിച്ചു.
വാൻ ഡൈസ്റ്റും മേരി പോപ്പലിനേയും ഒരുമിച്ച് ചിത്രീകരിച്ചിരിക്കുന്ന  2 യൂറോയുടെ സ്മാരക നാണയത്തിൻറെ 5 ദശലക്ഷം കോപ്പികൾ  അന്താരാഷ്ട്ര വനിതാ ദിനത്തിന്റെ നൂറാം വാർഷികത്തോടനുബന്ധിച്ച് 2011-ൽ നാഷണൽ ബാങ്ക് ഓഫ് ബെൽജിയം പുറത്തിറക്കിയിരുന്നു.
ബെൽജിയത്തിൽ, രാജകുടുംബത്തിന്റെ ഭാഗമല്ലാത്ത സ്ത്രീകൾ ബെൽജിയൻ നാണയങ്ങളിൽ പ്രത്യക്ഷപ്പെടുന്നത് ആദ്യമായിരുന്നു.
അവലംബം ↑ ↑ ↑ Death certificate Knokke, 1916 n°6, declaration date 10th of Februari 1916 10 AM ↑
ഇസ്രയേലും വർണ്ണവിവേചനവും വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഫലസ്തീനികൾക്കെതിരെ, പ്രധാനമായും വെസ്റ്റ് ബാങ്കിന്റെയും ഗസ്സയുടേയും അധിനിവേശത്തിൽ ഇസ്രായേൽ പ്രയോഗിക്കുന്ന വർണ്ണവിവേചനവും, അതിനെ ഇസ്രായേൽ വിമർശിക്കുന്നതുമാണ് ഇസ്രായേലും വർണ്ണവിവേചന സാമ്യതയും എന്ന പഠനം.
ഈ സന്ദർഭത്തിൽ വർണ്ണവിവേചനം എന്ന പദം അന്താരാഷ്ട്ര നിയമത്തിലെ വർണ്ണവിവേചനത്തിന്റെ കുറ്റകൃത്യത്തെ സൂചിപ്പിക്കുന്നു.
അല്ലെങ്കിൽ ദക്ഷിണാഫ്രിക്കയിലെ വർണ്ണവിവേചനവുമായി താരതമ്യപ്പെടുത്തുമ്പോൾ ഇത് ഒരു സാമ്യതയെ സൂചിപ്പിക്കുന്നു.
ചില വ്യാഖ്യാതാക്കൾ ഇസ്രായേലിലെ അറബ് പൗരന്മാരോട് ഇസ്രായേൽ പെരുമാറുന്നത് അടയാളപ്പെടുത്തുന്നതിനായി ഈ പദം ഉപയോഗിക്കുന്നു.
രണ്ടാം ക്ലാസ് പൗരന്മാരായി അവരുടെ നില അവർ വിവരിക്കുന്നു.
സാമ്രാജ്യത്തിന്റെ വക്താക്കൾ അധിനിവേശ പലസ്തീൻ പ്രദേശങ്ങളിൽ "നിയന്ത്രണ സംവിധാനം" എന്ന് വിളിക്കുന്നതിന്റെ പല പ്രധാന ഘടകങ്ങളും അന്താരാഷ്ട്ര നിയമത്തിലെ വർണ്ണവിവേചനത്തിന്റെ നിർവചനം പാലിക്കുന്നു അല്ലെങ്കിൽ ദക്ഷിണാഫ്രിക്കൻ വർണ്ണവിവേചന ഭരണത്തിൽ നിലനിന്നിരുന്നതിന് സമാനമാണ് എന്ന് വാദിക്കുന്നുണ്ട്.
ഐഡി സംവിധാനം , ഇസ്രായേലി വാസസ്ഥലങ്ങളുടെ രീതി, ഇസ്രായേലി, പലസ്തീൻ പൗരന്മാർക്ക് പ്രത്യേക റോഡുകൾ, ഇസ്രായേൽ സൈനിക ചെക്ക്‌പോസ്റ്റുകൾ, വിവാഹ നിയമം, വെസ്റ്റ് ബാങ്ക് തടസ്സം, ഫലസ്തീനികളെ കുറഞ്ഞ വേലയ്ക്ക് ഉപയോഗിക്കുന്നത്, പലസ്തീൻ വെസ്റ്റ് ബാങ്ക് എക്‌സ്‌ക്ലേവ്സ്, അടിസ്ഥസൗകര്യങ്ങളിലെ അസമത്വം, നിയമപരമായ അവകാശങ്ങൾ (ഉദാ: "എൻക്ലേവ് നിയമം"), ഫലസ്തീനികളും ഇസ്രായേലി കുടിയേറ്റക്കാരും തമ്മിലുള്ള ഭൂമിയും വിഭവങ്ങളും ലഭ്യമാക്കുന്നതിലെ അസമത്വംതുടങ്ങിയവയൊക്കെ അന്താരാഷ്ട്ര നിയമത്തിന്റെ ലംഘനമായും, ദക്ഷിണാഫ്രിക്കയപ്പോലെ ഇസ്രായേലിനെയും ഒരു കുടിയേറ്റ കൊളണിയായി സാമൂഹിക വിശാരദർ കണക്കാക്കുന്നു.
ഇസ്രായേൽ ഈ താരതമ്യം നിരസിക്കുന്നു എങ്കിലും , ഐക്യരാഷ്ട്ര സഭയുടെ അന്വേഷകർ, ആഫ്രിക്കൻ നാഷണൽ കോൺഗ്രസ് (ANC),  മനുഷ്യാവകാശ ഗ്രൂപ്പുകൾ , നിരവധി ഇസ്രായേലി മുൻ രാഷ്ട്രീയക്കാർ എന്നിവരൊക്കയും ഈ സാമ്യം അംഗീകരിക്കുന്നവരാണ്.
താരതമ്യം വസ്തുതാപരമായും ധാർമ്മികമായും കൃത്യതയില്ലാത്തതാണെന്നും ഇസ്രായേലിനെ തന്നെ തകർക്കാനാണ് ഇവർ ഉദ്ദേശിക്കുന്നതെന്നും ഇതിനെ വിമർശിക്കുന്നവർ വാദിക്കുന്നു.
വെസ്റ്റ് ബാങ്കിലെയും ഗാസയിലെയും ഇസ്രായേലിന്റെ അധിനിവേശത്തെ വർണ്ണവിവേചന ദക്ഷിണാഫ്രിക്കയുമായുള്ള താരതമ്യത്തെയും സാമ്യത്തെയും എതിർക്കുന്നവർ നിരാകരിക്കുന്നു.
രണ്ട് പ്രദേശങ്ങളും പരമാധികാര ഇസ്രായേലിന്റെ ഭാഗമല്ലാത്തതിനാൽ ഗാസയിലെ പലസ്തീൻ അതോറിറ്റിയും ഹമാസ് സർക്കാരും ഭരിക്കുന്നതിനാൽ അവയെ താരതമ്യം ചെയ്യാൻ കഴിയില്ല എന്നാണവരുടെ വാദം.
നിയമപരമായ സമീപനങ്ങൾ
എല്ലാ തരത്തിലുമുള്ള വംശീയ വിവേചനം ഇല്ലാതാക്കുന്നതിനുള്ള അന്താരാഷ്ട്ര കൺവെൻഷന്റെ (ഐസിഇആർഡി) പ്രകാരമുള്ള ബാധ്യതകൾ ലംഘിച്ചതിന് ഇസ്രായേലിനെതിരെ പലസ്തീൻ സ്റ്റേറ്റ് 2019 ഡിസംബറിൽ  നൽകിയ പരാതിയിൽ വംശീയ വിവേചനം നിലനിൽക്കുന്നു എന്നും അത് ഇല്ലാതാക്കുന്നതിനുള്ള നടപടികൾ സ്വീകരിക്കാനും നിർദ്ദേശം നൽകി.
വെസ്റ്റ് ബാങ്കിലെ ഇസ്രായേലിന്റെ നയങ്ങൾ വർണ്ണവിവേചനത്തിന് തുല്യമാണെന്ന പലസ്തീൻ പരാതിയുടെ അവലോകനത്തിൽ, ആ കമ്മിറ്റി ശരിയാണെന്ന് കണ്ടെത്തി.
2021 ജനുവരിയിൽ, ഇസ്രായേൽ മനുഷ്യാവകാശ സംഘടനയായ ബി'സെലെം നൽകിയ ഒരു റിപ്പോർട്ട് ഇങ്ങനെ പറയുന്നു: "ഇസ്രായേൽ ഭരണകൂടത്തെ വർണ്ണവിവേചനം എന്ന് മുദ്രകുത്തുന്നതിനുള്ള തടസ്സം നേരിടേണ്ടിവന്നു".
2021 ഏപ്രിലിൽ, പതിറ്റാണ്ടുകളുടെ മുന്നറിയിപ്പുകൾക്ക് ശേഷവും ഇസ്രായേൽ പരിധി ലംഘിച്ചുവെന്ന് മനുഷ്യാവകാശ സംഘടനയായി ഹ്യൂമൻ റൈറ്റ്സ് വാച്ച് അവകാശപ്പെട്ടു.
കൂടാതെ ഈ റിപ്പോർട്ടിൽ അന്താരാഷ്ട്ര നിയമപ്രകാരം വർണ്ണവിവേചനം, പീഡനം എന്നീ കുറ്റങ്ങൾ ഇസ്രായേൽ ഉദ്യോഗസ്ഥർക്കെതിരെ ആരോപിക്കുകയും ഒരു അന്താരാഷ്ട്ര ക്രിമിനൽ കോടതിയടെ അന്വേഷണം ആവശ്യപ്പെടുകയും ചെയ്തു അവർ.
ചില നിയമങ്ങൾ മതത്തിന്റെയോ വംശത്തിന്റെയോ അടിസ്ഥാനത്തിൽ സ്പഷ്ടമായോ പരോക്ഷമായോ വിവേചനം കാണിക്കുന്നുവെന്നും ഫലത്തിൽ ജൂത പൗരന്മാർക്ക് പ്രത്യേകാവകാശം നൽകുകയും യഹൂദേതരർക്ക്, പ്രത്യേകിച്ച് അറബ് പൗരന്മാർക്ക് ദോഷം വരുത്തുകയും ചെയ്യുന്നുവെന്ന് താരതമ്യപഠനത്തിന്റെ വക്താക്കൾ അഭിപ്രായപ്പെടുന്നു.
റിട്ടേൺ നിയമം, കുടുംബ ഏകീകരണം നിരോധിച്ച 2003ലെ നിയമം, സുരക്ഷ, ഭൂമി, ആസൂത്രണം, പൗരത്വം, നെസെറ്റിലെ (നിയമസഭ) രാഷ്ട്രീയ പ്രാതിനിധ്യം, വിദ്യാഭ്യാസം, സംസ്കാരം എന്നിവ സംബന്ധിച്ച നിരവധി നിയമങ്ങൾ ഇതിൽ ഉൾപ്പെടുന്നു.
2018 ൽ പ്രാബല്യത്തിൽ വന്ന നാഷണൽ-സ്റ്റേറ്റ് ബിൽ ഇസ്രായേലിലും അന്തർദ്ദേശീയമായും വ്യാപകമായി വിവേചനപരമാണെന്ന് അപലപിക്കപ്പെട്ടു,  ഇതിനെ പലസ്തീൻ ലിബറേഷൻ ഓർഗനൈസേഷൻ (പി‌എൽ‌ഒ) അംഗങ്ങൾ, പ്രതിപക്ഷ എം‌പിമാർ, മറ്റ് അറബ്, ജൂത ഇസ്രായേലികൾ എന്നിവരും സ്വാഗതം ചെയ്തു.
1961 ൽ ദക്ഷിണാഫ്രിക്കൻ പ്രധാനമന്ത്രിയും ദക്ഷിണാഫ്രിക്കയുടെ വർണ്ണവിവേചന നയങ്ങളുടെ ശില്പിയുമായ ഹെൻഡ്രിക് വെർവോർഡ്, ഐക്യരാഷ്ട്രസഭയിൽ ദക്ഷിണാഫ്രിക്കൻ വർണ്ണവിവേചനത്തിനെതിരായ ഇസ്രായേലിന്റെ വോട്ട് നിരസിച്ചു.
അതിന് കാരണമായി അദ്ദേഹം പറഞ്ഞത് "ഇസ്രായേൽ അതിന്റെ പുതിയ വർണ്ണവിവേചന വിരുദ്ധ മനോഭാവത്തിൽ സ്ഥിരത പുലർത്തുന്നില്ല ... അവർ അറബികൾ ആയിരം വർഷക്കാലം അവിടെ താമസിച്ചശേഷം ഇസ്രായേലിനെ അറബികളിൽ നിന്ന് അകറ്റിക്കളഞ്ഞു. അതിൽ, ഞാൻ അവരോട് വിയോജിക്കുന്നു. ദക്ഷിണാഫ്രിക്കയെപ്പോലെ ഇസ്രായേലും വർണ്ണവിവേചന രാഷ്ട്രമാണ്. "
അദ്ദേഹത്തിന്റെ പിൻഗാമിയായ ജോൺ വോർസ്റ്ററും ഇതേ കാഴ്ചപ്പാട് നിലനിർത്തി.
അതിനുശേഷം, നിരവധി പഠനങ്ങൾ ഈ വർണ്ണവിവേചന സാമ്യത സത്യപ്പെടുത്തി.
1970 കളുടെ തുടക്കത്തിൽ, പി‌എൽ‌ഒയുടെയും പി‌എഫ്‌എൽ‌പിയുടെയും അറബി ഭാഷാ മാസികകൾ ഫലസ്തീൻ സ്വയംഭരണത്തിനുള്ള ഇസ്രായേൽ നിർദേശങ്ങളെ ദക്ഷിണാഫ്രിക്കക്കെതിരിൽ കൊളോണിയലിസത്തിന്റെ ബന്തുസ്താൻ തന്ത്രവുമായി താരതമ്യം ചെയ്തു.
1979-ൽ, ഫലസ്തീൻ  സോഷ്യോളജിസ്റ്റായ ഈലിയാ സൂരെഇക്, ഇസ്രായേൽ സമൂഹം വർണവിവേചനത്തിന്റെ വിത്തുകൾ ഒളിഞ്ഞിരിക്കുന്ന  സമൂഹമാണെന്നു വാദിച്ചു.
1980-90 കളിൽ അക്കാദമിക്, ആക്ടിവിസ്റ്റ് രചനകളിൽ ഈ ആശയം ആവർത്തിച്ച് ഉയർന്നുവന്നു.
ഫലസ്തീനികളോട് ഇസ്രായേൽ പെരുമാറിയതിനെ വിവരിക്കാൻ ഉറി ഡേവിസ്, മെറോൺ ബെൻ‌വെനിസ്റ്റി, റിച്ചാർഡ് ലോക്ക്, ആന്റണി സ്റ്റുവാർട്ട് എന്നിവർ വർണ്ണവിവേചനം എന്ന പദം തന്നെ ഉപയോഗിച്ചു.
പ്രയോഗത്തിന്റെ വളർച്ച
1990 കളിൽ, "ഇസ്രായേലി വർണ്ണവിവേചനം" എന്ന പദത്തിന് പ്രാധാന്യം ലഭിച്ചു, ഓസ്ലോ ഉടമ്പടിയുടെ ഫലമായി പലസ്തീൻ അതോറിറ്റിയുടെ രൂപത്തിൽ ഫലസ്തീനികൾക്ക് പരിമിതമായ സ്വയംഭരണം അനുവദിക്കുകയും, എന്നാൽ പലസ്തീൻ പ്രദേശങ്ങളിൽ ഇസ്രയേൽ പെർമിറ്റുകളും ചെക്ക്പോസ്റ്റുകളും സ്ഥാപിച്ച് അറബികളുടെ സ്വാതന്ത്ര്യം നഷ്ടപ്പെടുത്തുകയും ചെയ്തു.
വെസ്റ്റ് ബാങ്കിൽ ബാരിയർ (തടസ്സം) ഇസ്രായേൽ നിർമ്മിച്ചതിനെത്തുടർന്ന് വർണ്ണവിവേചന വാദത്തിന് കൂടുതൽ സ്വാധീനം ലഭിച്ചു.
വർണ്ണവിവേചന കാലഘട്ടത്തിലെ ദക്ഷിണാഫ്രിക്കയിലെ  ബന്റുസ്താനും, വെസ്റ്റ് ബാങ്കും തമ്മിലുള്ള സാമ്യം 2013 ആയപ്പോഴേക്കും അന്താരാഷ്ട്ര വൃത്തങ്ങളിൽ വ്യാപകമായി പ്രചരിച്ചിരുന്നു.
അമേരിക്കൻ ഐക്യനാടുകളിൽ, മുമ്പ് ഈ ആശയം പറയുന്നത് തന്നെ നിഷിദ്ധമായിരുന്നു.
അധിനിവേശ പ്രദേശങ്ങളിൽ ഇസ്രായേൽ ഭരണം വർണ്ണവിവേചനവുമായി താരതമ്യപ്പെടുത്തുമ്പോൾ ഈ പ്രയോഗം കൂടുതലായി വർദ്ധിച്ചു.
സൈമൺ ഫ്രേസർ സർവകലാശാലയിലെ ഹെറിബർട്ട് ആദം, ബ്രിട്ടീഷ് കൊളംബിയ യൂണിവേഴ്‌സിറ്റിയിലെ കോഗില മൂഡ്‌ലി എന്നിവർ 2005-ൽ നടത്തിയ ദൈർഘ്യമേറിയ സീക്കിംഗ് മണ്ടേല എന്ന പഠനത്തിൽ, ഇസ്രായേലികൾക്കും പലസ്തീനികൾക്കും ഇടയിൽ സമാധാനമുണ്ടാക്കുന്നതിന് വിഘാതമായി, വർണ്ണവിവേചനം എന്ന പദം ഉപയോഗിക്കുന്നത് തർക്കം ഉടലെടുക്കുന്നതിന് കാരണമാകുന്നു എന്ന് നിരിക്ഷിക്കുകയുണ്ടായി.
ഇസ്രായേലിനെ ഒരു പാശ്ചാത്യ ജനാധിപത്യമായി കാണുന്നുവെന്നും അതിനാൽ അത്തരമൊരു രാജ്യത്തിന്റെ മാനദണ്ഡങ്ങൾക്കനുസൃതമായി ജൂതർക്കും അറബികൾക്കുമിടയിലായി രാജ്യത്തെ വിഭജിക്കപ്പെടുമെന്നും അദ്ദേഹം എഴുതുന്നു.
ലോകമെമ്പാടുമുള്ള ജൂത പ്രവാസികളുടെ ഭവനമാണ് ഇസ്രായേൽ എന്നവകാശപ്പെടുന്നു.
ഭരണാധികാരികളായ വെളുത്ത ദക്ഷിണാഫ്രിക്കക്കാർക്ക് ഒരിക്കലും ലഭിക്കാത്ത “ആത്മനിഷ്ഠമായ ധാർമ്മിക സാധുത”- യഹൂദ ചരിത്രപരമായ കഷ്ടപ്പാടുകൾ - സയണിസത്തെ സ്വാധീനിച്ചിട്ടുണ്ടെന്ന് ആദാമും മൂഡ്‌ലിയും അഭിപ്രായപ്പെടുന്നു.
ഇസ്രായേലും വർണ്ണവിവേചന ദക്ഷിണാഫ്രിക്കയും തമ്മിലുള്ള അക്കാദമിക് താരതമ്യങ്ങൾ രണ്ട് പ്രബല ഗ്രൂപ്പുകളെയും സെറ്റിൽഡർ സൊസൈറ്റികളായി കാണുകയും "എപ്പോൾ, എങ്ങനെ കുടിയേറ്റക്കാർ തദ്ദേശീയരാകുന്നു" എന്ന ചോദ്യത്തിന് ഉത്തരം നൽകാതിരിക്കുകയും ഇസ്രായേലിയിലെ ജൂത കുടിയേറ്റക്കാർ സ്വയം മടങ്ങിവരുന്നതായി കണക്കാക്കുകയും ചെയ്യുന്നതിൽ പരാജയപ്പെടുകയും ചെയ്യുന്നു.
ആദാമും മൂഡ്‌ലിയും ഊന്നിപ്പറയുന്നു, "ആളുകൾ അവരുടെ ജീവിതത്തിന് അർത്ഥം നൽകുകയും ഈ വൈവിധ്യമാർന്ന പ്രത്യയശാസ്ത്ര പ്രിസങ്ങളിലൂടെ അവരുടെ ലോകത്തെ വ്യാഖ്യാനിക്കുകയും ചെയ്യുന്നതിനാൽ, ധാരണകൾ യഥാർത്ഥമാണ്, അവ ഗൗരവമായി എടുക്കേണ്ടതുണ്ട്."
രണ്ട് ജനതകളെ വർണ്ണവിവേചനവുമായി വേർതിരിക്കാനുള്ള ഇസ്രായേലി ശ്രമങ്ങളെ തുല്യമാക്കുന്നവർ ദ്വിരാഷ്ട്ര പരിഹാരത്തെ അടിസ്ഥാനമാക്കി ഏതെങ്കിലും സമാധാന കരാറിന്റെ നിയമസാധുതയെ ദുർബലപ്പെടുത്താൻ ശ്രമിക്കുകയാണെന്ന് 2009 ൽ ഇസ്രായേൽ ചരിത്രകാരൻ ബെന്നി മോറിസ് പറഞ്ഞു.
ഹഫ്രദ-വർണ്ണവിവേചന താരതമ്യം
ഹഫ്രദ - വേർപിരിയൽ ( ഹീബ്രു : הפרדה ‎ - ഫലസ്തീൻ പ്രദേശങ്ങളിലെ ഫലസ്തീൻ ജനതയെ ഇസ്രായേൽ ജനസംഖ്യയിൽ നിന്ന് വേർതിരിക്കാനുള്ള ഇസ്രായേൽ സർക്കാരിന്റെ നയത്തിന്റെ  ഔദ്യോഗിക വിവരണമാണ് അക്ഷരാർത്ഥത്തിൽ "വേർപിരിയൽ").
ഇസ്രായേലിൽ , വെസ്റ്റ് ബാങ്കിലെയും ഗാസ മുനമ്പിലെയും ഫലസ്തീനികളിൽ ഇസ്രായേൽ സർക്കാർ സ്വീകരിച്ച് നടപ്പാക്കിയ പൊതു വിഭജന നയത്തെ സൂചിപ്പിക്കാൻ ഈ പദം ഉപയോഗിക്കുന്നു.
ഈ വാക്കിനെ "വർണ്ണവിവേചനം" എന്ന പദവുമായി പണ്ഡിതന്മാരും വ്യാഖ്യാതാക്കളും താരതമ്യപ്പെടുത്തിയിട്ടുണ്ട്, ഹഫ്രദയും വർണ്ണവിവേചനവും തുല്യമാണെന്ന് ചിലർ
ഇസ്രായേലി വെസ്റ്റ് ബാങ്ക് തടസ്സം, ( ഹീബ്രു : גדר ההפרדה ‎ Geder Ha'hafrada , 'സെപ്പറേഷൻ ഫെൻസ്') വെസ്റ്റ് ബാങ്ക് അടച്ചിട്ട് ഫലസ്തീനികളുടെ സഞ്ചാരനിയന്ത്രണവുമായി ബന്ധപ്പെട്ട നിയമങ്ങൾ; ഗാസയിൽ നിന്ന് ഇസ്രായേൽ ഏകപക്ഷീയമായി പിരിഞ്ഞത്, തുടങ്ങിയവയൊക്കെ ഹഫ്രദയുടെ ഉദാഹരണങ്ങളാണ്.
അതിന്റെ ആദ്യ പൊതു ആമുഖങ്ങൾക്ക് ശേഷം, ആശയം മാറിയ ഈ നയം  അറബികളെ വംശീയമായി അധസ്ഥിതർ ആക്കാൻ ഉദ്ദേശിച്ചുള്ളത് തന്നെയായിരുന്നു.
2014 ൽ ഐക്യരാഷ്ട്രസഭയുടെ പ്രത്യേക റിപ്പോർട്ടർ റിച്ചാർഡ് എ. ഫാക്ക് തന്റെ "1967 മുതൽ കൈവശമുള്ള പലസ്തീൻ പ്രദേശങ്ങളിലെ മനുഷ്യാവകാശങ്ങളുടെ അവസ്ഥയെക്കുറിച്ചുള്ള പ്രത്യേക റിപ്പോർട്ടറുടെ റിപ്പോർട്ടിൽ" Aparthied (വർണ്ണവിവേചനം) എന്ന പദം ഉപയോഗിച്ചു.
വർണ്ണവിവേചന കുറ്റകൃത്യവും ഇസ്രായേലും നിയമപരമായ നില
വർണ്ണവിവേചന കുറ്റകൃത്യത്തെ അടിച്ചമർത്തുന്നതിനും ശിക്ഷിക്കുന്നതിനുമുള്ള അന്താരാഷ്ട്ര കൺവെൻഷൻ (ഐസിഎസ്പിസിഎ) 1973 ലെ ഐക്യരാഷ്ട്ര പൊതുസഭ അംഗീകരിച്ചു.
വർണ്ണവിവേചനത്തിന്റെ കുറ്റകൃത്യത്തെ ഐസി‌എസ്‌പി‌സി‌എ നിർ‌വചിക്കുന്നത് "ഒരു വംശീയ വിഭാഗത്തിന്റെ ആധിപത്യം സ്ഥാപിക്കുന്നതിനും നിലനിർത്തുന്നതിനുമായി ... മറ്റൊരു വംശീയ വിഭാഗത്തിന്മേൽ ... വ്യവസ്ഥാപിതമായി അവരെ അടിച്ചമർത്തുന്ന മനുഷ്യത്വരഹിതമായ പ്രവർത്തനങ്ങൾ" എന്നാണ്.
റോം സ്റ്റാറ്റ്യൂട്ടും ഹ്യൂമൻ റൈറ്റ്സ് വാച്ചും
വർണ്ണവിവേചന കുറ്റകൃത്യത്തെ 2002 ലെ അന്താരാഷ്ട്ര ക്രിമിനൽ കോടതിയുടെ റോം സ്റ്റാറ്റ്യൂട്ടിലെ ആർട്ടിക്കിൾ 7 നിർവചിച്ചത്, രാഷ്ട്രീയ, വംശീയ, ദേശീയ, വംശീയതയെക്കുറിച്ച് തിരിച്ചറിയാവുന്ന ഒരു ഗ്രൂപ്പിനെ പീഡിപ്പിക്കൽ, കൊലപാതകം, നിർബന്ധിത കൈമാറ്റം, തടവ്, അല്ലെങ്കിൽ ഉപദ്രവിക്കൽ തുടങ്ങിയ മനുഷ്യത്വരഹിതമായ പ്രവൃത്തികൾ ഉൾക്കൊള്ളുന്നത് എന്നാണ്.
ഒരു വംശീയ സംഘം, സാംസ്കാരിക, മത, അല്ലെങ്കിൽ മറ്റ് അടിസ്ഥാനത്തിലുള്ള, ഏതെങ്കിലും വംശീയ ഗ്രൂപ്പിനോ ഗ്രൂപ്പുകൾക്കോ മേൽ ആസൂത്രിതമായി, സ്ഥാപനവത്കൃത ഭരണകൂടത്തിന്റെ പശ്ചാത്തലത്തിൽ ഒപ്പം ആ ഭരണം നിലനിർത്താനുള്ള ഉദ്ദേശ്യത്തോടെ അടിച്ചമർത്തലിന്റെയും ആധിപത്യത്തിന്റെയും സ്വഭാവം കാണിക്കുന്നതാണ്.
2018 ജനുവരിയിൽ ഇസ്രായേലിന്റെ 5 വർഷത്തെ യൂണിവേഴ്സൽ പീരിയോഡിക് അവലോകനത്തിൽ ഹ്യൂമൻ റൈറ്റ്സ് വാച്ചും മറ്റ് മനുശ്യാവകാശ ഗ്രൂപ്പുകളും ഇസ്രായേലിനെ വിമർശിച്ചു.
ഹ്യൂമൻ റൈറ്റ്സ് വാച്ചിന്റെ ജനീവ ഡയറക്ടർ ജോൺ ഫിഷർ പറഞ്ഞു, “യുഎൻ അവലോകന വേളയിൽ ഇസ്രായേലിന്റെ മനുഷ്യാവകാശങ്ങളോടുള്ള പ്രതിബദ്ധത എത്രത്തോളമെന്നാൽ, അധിനിവേശം, പലസ്തീനികളുടെ അവകാശങ്ങൾ, അല്ലെങ്കിൽ നിയമവിരുദ്ധമായ സെറ്റിൽമെന്റ് പ്രവർത്തനങ്ങൾ എന്നിവയുടെ പശ്ചാത്തലത്തിൽ മനുഷ്യാവകാശ ലംഘനങ്ങൾ പരിഹരിക്കാൻ തയ്യാറാകാത്ത അത്രയുമാണ്.
അവലോകനത്തിന് മുന്നോടിയായി, എട്ട് ഫലസ്തീൻ മനുഷ്യാവകാശ സംഘടനകൾ 60 പേജുള്ള സംയുക്ത റിപ്പോർട്ട്  സമർപ്പിച്ചു.
അതിൽ “വ്യവസ്ഥാപിത വംശീയ ആധിപത്യത്തിന്റെയും ഫലസ്തീൻ ജനതയെ മൊത്തത്തിൽ അടിച്ചമർത്തുന്നതിന്റെയും ഒരു സ്ഥാപനവൽക്കരിക്കപ്പെട്ട ഭരണകൂടം ആണ് ഇസ്രായേൽ സൃഷ്ടിച്ചത്, ഇത് കുറ്റകൃത്യത്തിന് തുല്യമാണ്.
ഈ വർണ്ണവിവേചനം, എല്ലാ തരത്തിലുള്ള വംശീയ വിവേചനവും ഇല്ലാതാക്കുന്നതിനുള്ള അന്താരാഷ്ട്ര കൺവെൻഷന്റെ ആർട്ടിക്കിൾ 3 ലംഘിക്കുന്നതാണ് എന്ന് ഈ റിപ്പോർട്ട് എടുത്ത് പറയുന്നു.
എല്ലാ തരത്തിലുള്ള വംശീയ വിവേചനവും ഇല്ലാതാക്കുന്നതിനുള്ള അന്താരാഷ്ട്ര കൺവെൻഷന്റെ (ഐസിഇആർഡി) പ്രകാരമുള്ള ബാധ്യതകൾ ലംഘിച്ചതിന് 2018 ഏപ്രിൽ 23 ന് പലസ്തീൻ ഇസ്രായേലിനെതിരെ ഒരു അന്താരാഷ്ട്ര പരാതി നൽകി.
വെസ്റ്റ് ബാങ്കിലെ ഇസ്രായേലിന്റെ നയങ്ങൾ വർണ്ണവിവേചനത്തിന് തുല്യമാണെന്ന ഫലസ്തീൻ പരാതിയുടെ അവലോകനത്തിൽ, വംശീയ വിവേചനത്തിന് നിയമപരമായ നിർവചനം ഇസ്രായേൽ സ്വീകരിച്ചിട്ടില്ലെന്നും സമിതി ആശങ്ക പ്രകടിപ്പിച്ചു.
വംശീയതയുണ്ടെന്ന് കണ്ടെത്തിയ റിപ്പോർട്ടുകൾ ഫലസ്തീനു വേണ്ടിയുള്ള യുഎൻ പ്രത്യേക റിപ്പോർട്ടറുടെ കണ്ടെത്തലുകൾ
2007 ലെ ഒരു റിപ്പോർട്ടിൽ, ഫലസ്തീനിനായുള്ള യുഎൻ പ്രത്യേക റിപ്പോർട്ടർ ജോൺ ഡുഗാർഡ് ഇങ്ങനെ പ്രസ്താവിച്ചു, "ഇസ്രായേൽ അധിനിവേശത്തിന്റെ ഘടകങ്ങൾ കൊളോണിയലിസത്തിന്റെയും വർണ്ണവിവേചനത്തിന്റെയും രൂപങ്ങളാണ്, അവ അന്താരാഷ്ട്ര നിയമത്തിന് വിരുദ്ധമാണ്", കൂടാതെ കൊളോണിയലിസത്തിന്റെ സവിശേഷതകളുള്ള ഒരു നീണ്ട അധിനിവേശത്തിന്റെ അനന്തരഫലങ്ങൾ ഇല്ലാതാക്കാനും വർണ്ണവിവേചനം അവസാനിപ്പിക്കാനും അന്താരാഷ്ട്ര നീതിന്യായ കോടതിയെ സമീപിക്കുകയും വേണം" .
ദക്ഷിണാഫ്രിക്കൻ ഹ്യൂമൻ സയൻസസ് റിസർച്ച് കൗൺസിലിന്റെ നിയമ പഠനം
അന്താരാഷ്ട്ര നിയമപ്രകാരം അധിനിവേശ ഫലസ്തീൻ പ്രദേശങ്ങളിലെ ഇസ്രായേലിന്റെ വംശീയ പ്രവർത്തനങ്ങളെക്കുറിച്ച്  പഠിക്കാനായി 2009 ൽ ദക്ഷിണാഫ്രിക്കയിലെ ഹ്യൂമൻ സയൻസസ് റിസർച്ച് കൗൺസിൽ (എച്ച്എസ്ആർസി) നിയമപഠന സംഘത്തെ നിയോഗിച്ചു.
വർണ്ണവിവേചന നയത്തിന്റെ ഏറ്റവും കുപ്രസിദ്ധമായ ഒരു വശമാണ് ബന്റുസ്താൻ അടക്കമുള്ള ആഫ്രിക്കൻ രാജ്യങ്ങളിൽ പ്രകടമായ 'വംശീയ എൻക്ലേവ് നയം' എന്ന് റിപ്പോർട്ടിൽ പറയുന്നു: ദക്ഷിണാഫ്രിക്കയിലെ വർണ്ണവിവേചനങ്ങളെ ഭരണകൂടമെന്ന നിലയിൽ 'സുരക്ഷ'യുടെ പേരിൽ ഇസ്രായേൽ ന്യായീകരിക്കുന്നു.
അത്തരം അവകാശവാദങ്ങൾക്ക് വിരുദ്ധമാണ് കാര്യങ്ങൾ.
അവർ ചില ജനവാസമേഖലകളിൽ, ആ ജനതയുടെ മേൽ  മറ്റൊരു ജനതയുടെ (ജൂതരുടെ) ഒരു വംശീയ ഗ്രൂപ്പ് അധീശത്വം സ്ഥാപിക്കുകയാണ്.
ഇത് ആ ഭരണകൂടത്തിന്റെ ലക്ഷ്യങ്ങളുുടെ ഒരു ഭാഗമാണ്.
അധിനിവേശ ഫലസ്തീൻ പ്രദേശങ്ങളിലെ ഇസ്രായേലിന്റെ രീതികൾ വർണ്ണവിവേചന കുറ്റകൃത്യത്തെ അടിച്ചമർത്തുന്നതിനും ശിക്ഷിക്കുന്നതിനുമുള്ള അന്താരാഷ്ട്ര കൺവെൻഷന്റെ ആർട്ടിക്കിൾ 2 ൽ പറഞ്ഞിരിക്കുന്ന വർണ്ണവിവേചനത്തിന്റെ നിർവചനവുമായി എല്ലാ അർഥത്തിലും യോജിക്കുന്നതാണ്.
വർണ്ണവിവേചന ഭരണകൂടത്തിന്റെ ദക്ഷിണാഫ്രിക്കൻ നിയമങ്ങളുമായും നടപടികളുമായും താരതമ്യപ്പെടുത്തുമ്പോൾ, ഉചിതമായ പ്രക്രിയയ്ക്കുള്ള അന്താരാഷ്ട്ര മാനദണ്ഡങ്ങളുടെ ലംഘനം (നിയമവിരുദ്ധ തടങ്കൽ പോലുള്ള നിമങ്ങൾ) ഇസ്രയേൽ നടപടികൾ വംശീയരയുമായി ശക്തമായ ബന്ധമുണ്ട്.
നിർദ്ദിഷ്ട വംശീയതയെ അടിസ്ഥാനമാക്കി ഇസ്രായേൽ നടപ്പാക്കുന്ന വിവേചനപരമായ പ്രത്യേകാവകാശങ്ങൾ (നിയമപരമായി, ജൂതൻ അല്ലെങ്കിൽ ജൂതൻ അല്ലാത്തവർ); വംശീയ "കരുതൽ ഭൂമികളിലേക്കും ഗെറ്റോകളിലേക്കും (ചേരികൾ)" അറബികളെ പരിമിതപ്പെടുത്തുന്നതുൾപ്പെടെ ജീവിതത്തിന്റെ എല്ലാ ഭാഗങ്ങളിലും കടുത്ത വംശീയ വേർതിരിവ് ഇസ്രായേൽ സൃഷ്ടിക്കുന്നു.
സഞ്ചാരവും ആവിഷ്കാരവും പോലുള്ള വ്യക്തിഗത സ്വാതന്ത്ര്യങ്ങളിൽ വരെ സമഗ്രമായ നിയന്ത്രണങ്ങൾ ഇസ്രായേൽ നടപ്പാക്കുന്നു.
വംശീയ-ദേശീയ ഐഡന്റിറ്റി (ജൂതർ അല്ലെങ്കിൽ അറബി) അടിസ്ഥാനമാക്കിയുള്ള ഇരട്ട നിയമവ്യവസ്ഥ; പൗരത്വം നിഷേധിക്കൽ, ഏതെങ്കിലും ഫലസ്തീൻ ചെറുത്തുനിൽപ്പിനെ ശിക്ഷിക്കുന്നതിനായി പ്രത്യേകമായി രൂപകൽപ്പന ചെയ്ത പ്രത്യേക നിയമവ്യവസ്ഥ എല്ലാം വംശീയവിവേചനത്തിന്റെ ഉദാഹരണങ്ങളാണെന്ന് ഈ പഠനം കണ്ടെത്തി.
"ഫലസ്തീനികളുടെ മേൽ യഹൂദരുടെ ആധിപത്യം നിലനിർത്തുകയെന്ന ലക്ഷ്യത്തോടെ ഇസ്രായേൽ ഭരണകൂടം അധിനിവേശ ഫലസ്തീൻ പ്രദേശങ്ങളിൽ നിയന്ത്രണം ചെലുത്തുന്നുവെന്നും വർണ്ണവിവേചനം നിരോധിക്കുന്നതിന്റെ ലംഘനമാണ് ഈ സംവിധാനം എന്നും"  പഠനം വ്യക്തമാക്കുന്നു.
അധിനിവേശ പലസ്തീൻ പ്രദേശങ്ങളിലെ വർണ്ണവിവേചനം, കൊളോണിയലിസം, അന്താരാഷ്ട്ര നിയമം എന്ന പേരിൽ 2012 ൽ ഈ  പഠന റിപ്പോർട്ട് പ്രസിദ്ധീകരിച്ചു.
ESCWA റിപ്പോർട്ട്
2017 ൽ യുഎൻ  ഒരു കമ്മീഷനെ നിയോഗിക്കുകയും അംഗീകരിക്കുകയും ചെയ്തുവെങ്കിലും, യുഎൻ സെക്രട്ടറി ജനറൽ, അവരുടെ റിപ്പോർട്ടിന് ഔദ്യോഗിക അംഗീകാരം നൽകിയില്ല.
സആദാ ഹുസൈൻ ആദം തയ്യാറാക്കിയ ആ റിപ്പോർട്ടിൽ  "റോം സ്റ്റാറ്റ്യൂട്ടിന്റെയും വർണ്ണവിവേചന കൺവെൻഷന്റെയും വെളിച്ചത്തിൽ വർണ്ണവിവേചനം സംബന്ധിച്ച വിഷയം ചർച്ചചെയ്യുന്നു."
ഫലസ്തീൻ ജനതയെ പീഡിപ്പിക്കുന്ന വർണ്ണവിവേചന സംവിധാനം സ്ഥാപിച്ച വംശീയ രാഷ്ട്രമാണ് ഇസ്രായേൽ എന്ന് റിപ്പോർട്ട് വ്യക്തമായ തെളിവുകളാൽ സമർതഥിക്കുന്നു.
യുഎൻ അണ്ടർ സെക്രട്ടറി ജനറലും ഇഎസ്‌സി‌ഡബ്ല്യുഎ എക്സിക്യൂട്ടീവ് സെക്രട്ടറിയുമായ റിമ ഖലഫ് 2017 ൽ ഈ റിപ്പോർട്ട് പ്രസിദ്ധീകരിച്ചു.
യെഷ് ദിൻ
2020 ൽ, ഇസ്രയേൽ മനുഷ്യാവകാശ സംഘടനയായ യെഷ് ദിൻ പ്രസിദ്ധീകരിച്ച ഒരു റിപ്പോർട്ടിൽ, വെസ്റ്റ് ബാങ്കിലെ ഫലസ്തീൻ ജനതയോട് ഇസ്രയേൽ പെരുമാറിയത് 2002 ലെ റോം സ്റ്റാറ്റ്യൂട്ടിലെ ആർട്ടിക്കിൾ 7 പ്രകാരം, വർണ്ണവിവേചന കുറ്റകൃത്യത്തിന്റെ നിർവചനം പാലിക്കുന്നുവെന്നാണ്.
അതുപ്രകാരം അവർ അന്താരാഷ്ട്ര ക്രിമിനൽ കോടതിയെ (International Criminal Court) സമീപിക്കുകയും ചെയ്തു.
1976 ൽ പ്രാബല്യത്തിൽ വന്ന ഐക്യരാഷ്ട്ര പൊതുസഭ അംഗീകരിച്ച വർണ്ണവിവേചന കുറ്റകൃത്യത്തെ അടിച്ചമർത്തുന്നതിനും ശിക്ഷിക്കുന്നതിനുമുള്ള അന്താരാഷ്ട്ര കൺവെൻഷൻ (International Convention on the Suppression and Punishment of the Crime of Apartheid) പ്രകാരം അവർ കോടതിയിൽ, ഇസ്രയേൽ കുറ്റവാളികൾ ആണെന്ന് വാദിച്ചു.
B'tselem റിപ്പോർട്ട്
2021 ജനുവരിയിൽ, ഇസ്രായേൽ മനുഷ്യാവകാശ സംഘടനയായ ബി'സെലെം ഒരു റിപ്പോർട്ട് പ്രസിദ്ധീകരിച്ചു.
അതിൽ  "ഇസ്രായേൽ ഭരണകൂടത്തെ വർണ്ണവിവേചനം എന്ന് മുദ്രകുത്തുന്നതിനുള്ള തടസ്സം നേരിടേണ്ടിവന്നു" എന്ന ആക്ഷേപം അവർ ഉന്നയിച്ചു.
റിപ്പോർട്ട് അവതരിപ്പിക്കുമ്പോൾ ബി'സെലെമിന്റെ എക്സിക്യൂട്ടീവ് ഡയറക്ടർ ഹഗായ് എൽ-ആഡ് പ്രസ്താവിച്ചത്, "ഇസ്രായേൽ ഒരു താൽക്കാലിക അധിനിവേശമുള്ള ഒരു ജനാധിപത്യരാജ്യമല്ല: ഇത് ജോർദാൻ നദിക്കും മെഡിറ്ററേനിയൻ കടലിനും ഇടയിലുള്ള ഒരു ഭരണകൂടമാണ്. നമ്മൾ നോക്കണം, ഇസ്രായേലിന്റെ പൂർണ്ണ ചിത്രത്തിൽ അത് എന്താണെന്ന് നമുക്ക് കാണാം: അത് വർണ്ണവിവേചനം ആണ്. "
റിപ്പോർട്ടിനെ വിമർശിച്ചുവർ  അത് സെമിറ്റിക് വിരുദ്ധമാണെന്നും, അത് കുറ്റകൃത്യമാണെന്നും വിശേഷിപ്പിച്ചു, കാരണം ഇസ്രായേലിനെ മറ്റ് രാജ്യങ്ങളിൽ നിന്നും വ്യത്യസ്തമായി പരിഗണിക്കണം എന്നാണവരുടെ വാദം ഹ്യൂമൻ റൈറ്റ്സ് വാച്ച് റിപ്പോർട്ട്
അന്താരാഷ്ട്ര നിയമപ്രകാരം വർണ്ണവിവേചനം, പീഡനം എന്നീ കുറ്റങ്ങൾ ആരോപിച്ച് ഇസ്രായേൽ ഉദ്യോഗസ്ഥർക്കെതിരെ ‍ 2021 ഏപ്രിലിൽ ഹ്യൂമൻ റൈറ്റ്സ് വാച്ച് ഒരു റിപ്പോർട്ട് പുറത്തുവിട്ടു.
അതിൽ ഫലസ്തീനികൾക്കെതിരായ ആസൂത്രിതമായ വിവേചനം അന്വേഷിക്കാൻ അന്താരാഷ്ട്ര ക്രിമിനൽ കോടതിയോട് ആവശ്യപ്പെടുകയും ചെയ്തു.
അങ്ങനെ ആവശ്യപ്പെടുന്ന ആദ്യത്തെ പ്രധാന അന്താരാഷ്ട്ര മനുഷ്യാവകാശ എൻ‌ജി‌ഒ ആണ് ഹ്യൂമൻ റൈറ്റ്സ് വാച്ച് .
ഫലസ്തീനികളെ പലതരം പീഠനങ്ങളിലേക്ക് അവരുടെ അറബികളെന്ന ഐഡന്റിറ്റി മൂലം ഇസ്രായേൽ അധികാരികൾ തള്ളിവിടുകയും, പുറത്താക്കുകയും, പരിമിതപ്പെടുത്തുകയും, ബലമായി വേർപെടുത്തുകയും, കീഴ്പ്പെടുത്തുകയും ചെയ്തിട്ടുണ്ടെന്നും, ചില പ്രദേശങ്ങളിൽ ...
ഈ അനുഭവങ്ങൾ വളരെ കഠിനമാണെന്നും ഇത്  അവർക്കെതിരായ കുറ്റകൃത്യങ്ങൾക്ക് തുല്യമാണെന്നും റിപ്പോർട്ടിൽ പറയുന്നു.
ഇസ്രായേൽ ഈ റിപ്പോർട്ട് നിരസിച്ചു, നയതന്ത്രപരകാര്യ മന്ത്രി മൈക്കൽ ബിറ്റൺ പറഞ്ഞു, “ഈ വ്യാജ റിപ്പോർട്ടിന്റെ ഉദ്ദേശ്യം ഒരു തരത്തിലും മനുഷ്യാവകാശവുമായി ബന്ധപ്പെട്ടതല്ല, മറിച്ച് ഇസ്രയേലിന്റെ ദേശീയ രാഷ്ട്രമെന്ന നിലയിലുള്ള നിലനിൽപ്പിനുള്ള അവകാശത്തെ ദുർബലപ്പെടുത്താനുള്ള എച്ച്ആർഡബ്ല്യുവിന്റെ നിരന്തരമായ ശ്രമമാണ്.
ജൂത ജനത മനുഷ്യരാശിക്കെതിരായ വർണ്ണവിവേചനത്തിന്റേയോ ഉപദ്രവത്തിന്റേയോ  കുറ്റകൃത്യങ്ങളിൽ ഉൾപ്പെട്ടിട്ടില്ല.
ഇസ്രായേൽ ഉദ്യോഗസ്ഥർക്കെതിരെ  അന്താരാഷ്ട്ര ക്രിമിനൽ കോടതിയെകൊണ്ട് അന്വേഷിക്കാൻ പ്രേരിപ്പിച്ച ഹ്യൂമൻ റൈറ്റ്സ് വാച്ച് റിപ്പോർട്ടിനെ പലസ്തീൻ പ്രധാനമന്ത്രി മുഹമ്മദ് ഷത്തായ്യഹ് സ്വാഗതം ചെയ്തു.
എച്ച്ആർഡബ്ല്യു റിപ്പോർട്ടിനെതിരെ യുഎസ് സ്റ്റേറ്റ് ഡിപ്പാർട്ട്മെന്റ് രംഗത്തെത്തി, "ഇസ്രായേലിന്റെ പ്രവർത്തനങ്ങൾ വർണ്ണവിവേചനമാണ് എന്നത് ഈ ഭരണകൂടത്തിന്റെ കാഴ്ചപ്പാടല്ല" എന്നവർ പ്രസ്താവിച്ചു.
മറ്റു കാഴ്‌ചപ്പാടുകൾ
ഐ.സി‌.
എ.യുടെയും റോം സ്റ്റാറ്റ്യൂട്ടിലെ ആർട്ടിക്കിൾ 7 ന്റെയും നിർദ്ദേശങ്ങൾ അനുസരിച്ച്  ഇസ്രായേലികളും ഫലസ്തീനികളും "വംശീയ ഗ്രൂപ്പുകൾ" ആണെന്ന് പറയാനാകുമോ എന്ന ചോദ്യം  ഒരു തർക്കവിഷയമാണ്.
രാഷ്ട്രീയ എഴുത്തുകാരൻ റൊണാൾഡ് ബ്രൂസ് സെന്റ് ജോൺ പറയുന്നത് വെസ്റ്റ് ബാങ്കിലെ  ഇസ്രായേലി നയത്തെ സംബന്ധിച്ച് സാങ്കേതികമായി വർണ്ണവിവേചനം എന്ന് നിർവചിക്കാൻ കഴിയില്ല എന്നാണ്.
കാരണം അതിൽ വംശീയ ഘടകങ്ങളില്ല.
എന്നിരുന്നാലും, 2002 ലെ അന്താരാഷ്ട്ര ക്രിമിനൽ കോടതിയിൽ റോം സ്റ്റാറ്റ്യൂട്ട് അവതരിപ്പിച്ചതോടെ, ഇസ്രയേൽ ഒരു വംശീയ ഗ്രൂപ്പിന് എതിരിൽ തിരിച്ചറിയാവുന്ന വംശീയ-ദേശീയതയുള്ള ഒരു സംഘമായി മാറുന്നു.
ഈ സാഹചര്യത്തിൽ വെസ്റ്റ് ബാങ്കിലെ ഇസ്രായേലി നയം, ദക്ഷിണാഫ്രിക്കയിലെ വെള്ളക്കാരല്ലാത്ത ജനതയെ ബാധിക്കാത്തതുപോലെ തന്നെ ഫലസ്തീൻ ജനതയെ മാത്രം സ്വാധീനിക്കുന്ന വർണ്ണവിവേചനത്തിന്റെ ഒരു രൂപമാണ്.
അധിനിവേശ ഫലസ്തീൻ പ്രദേശങ്ങളിൽ, ഫലസ്തീൻ ഐഡന്റിറ്റികൾ, സാമൂഹികമായി  വംശപരമ്പരയോ ദേശീയത, വംശീയത, മതം എന്നിവയാലോ വേർതിരിച്ച ഗ്രൂപ്പുകളായി  മാറ്റപ്പെട്ടിരിക്കുന്നു എന്ന് എച്ച്എസ്ആർസിയുടെ 2009 ലെ റിപ്പോർട്ട് പറയുന്നു.
ഈ അടിസ്ഥാനത്തിൽ, അന്താരാഷ്ട്ര നിയമത്തിൽ വർണ്ണവിവേചനം നിർവചിക്കുന്നത് പ്രകാരം ഇസ്രായേലി ജൂതന്മാരെയും പലസ്തീൻ അറബികളെയും "വംശീയ ഗ്രൂപ്പുകളായി" കണക്കാക്കാമെന്ന് പഠനം നിഗമനം ചെയ്യുന്നു.
ഇസ്രായേലിൽ വർണ്ണവിവേചനം ഉണ്ടെന്ന അവകാശവാദം അന്താരാഷ്ട്ര റെഡ് ക്രോസിന്റെ തലവൻ ജാക്വസ് ഡി മായോ നിരസിച്ചു.
വംശത്തിന്റെ ശ്രേഷ്ഠതയുടെ അടിത്തറയിൽ ഒരു ഭരണകൂടവുമില്ല, ഒരു കൂട്ടം ആളുകൾക്ക് അടിസ്ഥാന മനുഷ്യാവകാശങ്ങൾ നിഷേധിച്ചതായി ആരോപിക്കപ്പെടുന്നു.
ഇതൊരു  വംശീയ അപകർഷതയാണ്.
രക്തരൂക്ഷിതമായ ഒരു ദേശീയ സംഘട്ടനം ഇസ്രയേലിൽ നടക്കുന്നുമുണ്ട്.
അതിന്റെ ഏറ്റവും പ്രധാനപ്പെട്ടതും ദാരുണവുമായ സ്വഭാവം പതിറ്റാണ്ടുകളായി, അതിന്റെ തുടർച്ചയുണ്ടെന്നതാണ്.
ഒപ്പം അധിനിവേശ അവസ്ഥയുമുണ്ട്.
വർണ്ണവിവേചനമല്ല അത്" ജാക്വസ് ഡി മായോ പറഞ്ഞുവെക്കുന്നു.
ഇസ്രായേലിലെ യഥാർത്ഥ പ്രശ്നങ്ങൾ
ആദാമും മൂഡ്‌ലിയും എഴുതുന്നു: സ്വന്തം ഭൂമിയിലേക്കുള്ള പ്രവേശനത്തിന് നിയമപരമായ വിലക്കുകളും, സിവിൽ സർവീസ് തസ്തികകളുടെ അസമമായ വിതരണവും വിദ്യാഭ്യാസത്തിനുള്ള ആളോഹരി ചെലവു കാരണം  വിദ്യാഭ്യാസ സൗകര്യങ്ങൾ നൽകാത്തതുമൊക്കെ ഇസ്രായേലി ഫലസ്തീനികളെ മറ്റൊരു വംശീയ സംഘമായി ഭരണകൂടം തന്നെ മാറ്റുകയും  രണ്ടാംകിട പൗരത്വ പദവിയിലേക്ക് പരിമിതപ്പെടുത്തുകയും ചെയ്തിരിക്കുന്നു, ഇവരാകട്ടെ പ്രബലമായ ഒരു ന്യൂനപക്ഷമാണ്താനും.
" വർണ്ണവിവേചന നിരാസവാദങ്ങൾ
2011 ഒക്ടോബറിൽ ന്യൂയോർക്ക് ടൈംസിൽ ദക്ഷിണാഫ്രിക്കൻ ജഡ്ജ്  റിച്ചാർഡ് ഗോൾഡ്സ്റ്റോൺ എഴുതിയ ലേഖനത്തിൽ, ഇസ്രായേലിൽ ജൂതന്മാരും അറബികളും തമ്മിൽ ഒരു പരിധിവരെ വേർതിരിവ് നിലനിൽക്കുന്നുണ്ടെങ്കിലും “വർണ്ണവിവേചനം ഇല്ല” എന്നും, വർണ്ണവിവേചനത്തിന്റെ നിർവചനത്തോട് 1998 റോം ചട്ടപ്രകാരം ഒന്നും തന്നെ വരുന്നില്ലയെന്നും അദ്ദേഹം വാദിച്ചു.
വെസ്റ്റ് ബാങ്കിനെ സംബന്ധിച്ച്, സ്ഥിതി കൂടുതൽ സങ്കീർണ്ണമാണെന്ന് ഗോൾഡ്സ്റ്റോൺ എഴുതി.
എന്നാൽ ഇവിടെയും "ഒരു വംശീയ വിഭാഗത്തിന്റെ വ്യവസ്ഥാപിത അടിച്ചമർത്തലിന്റെയും ആധിപത്യത്തിന്റെയും സ്ഥാപനവൽക്കരിക്കപ്പെട്ട ഭരണകൂടം നിലനിർത്താൻ ഉദ്ദേശ്യമില്ല."
"ഇസ്രായേൽ ഒരു വർണ്ണവിവേചന രാഷ്ട്രമാണെന്ന ആരോപണം തെറ്റായതും ക്ഷുദ്രകരവുമായ ഒന്നാണ്, അത് പ്രോത്സാഹിപ്പിക്കുന്നത് സമാധാനവും ഐക്യവും തടയുന്നതിന് കാരണമാകുന്നു" എന്നും ഗോൾഡ്സ്റ്റോൺ ന്യൂയോർക്ക് ടൈംസിൽ എഴുതി.